En af møllerne i en møllepark i Nørre Økse Sø har mistet sin hovedakse med vinger torsdag formiddag. Resten af de 24 Neg Micon-møller står stille i blæsten. Selskabet bag møllerne skal nu finde ud af, hvad der er sket. - Vores teknikere fløj op af stolen, da de hørte det. Mig bekendt er der ikke sket noget lignende før, siger Jørgen Broen kommunikationskonsulent i Vattenfall Danmark til TV2/Nord. Vattenfalls møller i Nørre Økse Sø er 12 år gamle.

Opsummering:
Ved Brovst har en vindmølle mistet sine vinger. Omkring middag styrtede hovedaksen ned ved siden af møllen.